Az MNM Balassa Bálint Múzeumának programjai a Március 15-i eseményekhez kapcsolódóan

2015. március 9-13.

Előzetes bejelentkezés Szakálos Évánál, a 06/204390637-es telefonszámon.

„Hős nemzetőreink” - 1848 eseményei Esztergomban

Korosztály: 7-12 éves korig

(MNM Balassa Bálint Múzeuma)

Tényleg nálunk született a népszerű Kossuth nóta? Hogy tudták elfoglalni az esztergomi nemzetőrök a komáromi várat? Ki volt Besze János őrnagy az esztergomi események mozgatórugója, mi lett a sorsa a szabadságharc leverése után? – a foglalkozás keretén belül a fent említett kérdésekre is választ kaphatunk. Emellett természetesen az események játékos interpretációja sem maradhat el, egy vidám huszár és két csinos menyecske megjelenésével. A foglalkozás végén a fiúk nemzetőr csákót a lányok pedig szépséges pártát készíthetnek!

A foglalkozás időtartama: 60-80 perc

A foglalkozás díja: 300 Ft/fő

**„Hős nemzetőreink” – Március 15.**

**Korosztály: 4-7 éves korig**

(MNM Balassa Bálint Múzeuma)

A foglalkozás során szeretnénk megismertetni a legapróbbakat a március 15-i események sokaságát! Kollégáink a drámapedagógia módszereivel mutatják be a kort, a gyerekek megismerkedhetnek két „pergő nyelvű” menyecskével és egy „jóvágású, derék” huszárral, akiken keresztül képet kaphatnak az adott kor eseményeiről. A foglalkozás végén a fiúk nemzetőr csákót a lányok pedig szépséges pártát készíthetnek!

A foglalkozás időtartama 40-60 perc

A foglalkozás díja: ingyenes (kézműves foglalkozással 200 Ft/fő)

Az MNM Balassa Bálint Múzeumának programjai a Víz világnapjához kapcsolódóan.

2015. március 16-21.

Előzetes bejelentkezés Szakálos Évánál, a 06/204390637-es telefonszámon.

**„Hajózni kell, élni nem kell!” - Légy Te a hét tenger leggazdagabb kereskedője! (Történelmi társasjáték)**

**Korosztály: 8-15 éves korig**

(MNM Balassa Bálint Múzeum – Látványtár)

A foglalkozás során az újonnan nyílt látványtárunkba ellátogató diákok megismerkedhetnek Nagy Sándor tengerészkapitány életével és hagyatékával. Bemutatásra kerülnek az eddig raktárban őrzött történelmi hajómakettek, melyeken keresztül bemutatjuk a hajózás történetét és az egyes földrészekre és korokra jellemző vízi járműveket. A foglalkozás végén egy igazi kalandjátékra invitáljuk a nebulókat, melynek keretén belül bebizonyíthatják, hogy elég rátermettek ahhoz, hogy a vad vizekkel birokra kelve a hét tenger leggazdagabb kereskedőivé váljanak.

A foglalkozás időtartama: 60-80 perc

A foglalkozás díja: 300 Ft/fő

**„Túl az Óperencián, messzi tengeren” – Kalandozás a történelmi hajók világában**

**Korosztály: 4-7 éves korig**

(MNM Balassa Bálint Múzeuma – Látványtár)

Forgasd meg a kormánykereket és légy Te a hét tenger hős matróza. Nézd meg milyen hajóval utaztak a kínai főurak, vedd szemügyre háromárbócos hadihajónkat, vegyél részt egy képzeletbeli utazáson Kolombusz híres hajójával. Küzdj meg az elemekkel, tájékozódj és gyújts meg a lámpást, hogy Te lehess a tengerek oroszlánja! A foglalkozás végén pedig elkészítheted a tengerek rettegett kalózkirályának figuráját.

A foglalkozás időtartama 40-60 perc

A foglalkozás díja: ingyenes (kézműves foglalkozással 200 Ft/fő)